শুধু চোর-ডাকাত ধরলেই হবে না! সঙ্গে রাখতে হবে গোঁফও, মিলবে পুরস্কার। যোগী রাজ্যের নয়া নিয়মকে ঘিরে শোরগোল।

এই বিষয়ে অন্যান্য খবর

১০০ কোটির প্রতারণা, দোতলা থেকে ঝাঁপ, পুলিশের জালে আনোয়ার আজিম


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, সম্প্রতি উত্তরপ্রদেশ সরকার পুলিশের গোঁফের উপরে নতুন পুরস্কারমূল্য রেখেছে। বড় গোঁফ রাখতে পারলে সংশ্লিষ্ট পুলিশকর্মীকে ২৫০ টাকা করে দেওয়া হবে। আগে ৫০ টাকা করে দেওয়া হত।
উত্তরপ্রদেশের এডিজি বিনোদকুমার সিংহ জানিয়েছেন, গোঁফ পুলিশের ব্যক্তিত্ব বাড়িয়ে তোলে। আত্মবিশ্বাসও বাড়ায় অনেক, তার ফলে কাজের ক্ষেত্রে অনেক বেশি মনোযোগ দেওয়া যায়। আর গোঁফ রাখা ঐতিহ্যের মধ্যেও পড়ে।
সম্প্রতি কুম্ভে ডিউটিরত বেশ কয়েকজন পুলিশকর্মীকে ২৫০ টাকা করে দেওয়া হয়েছে বড় গোঁফ রাখার জন্য। উত্তরপ্রদেশে পুলিশের উঁচু মহলে ওই পুলিশকর্মীদের সুখ্যাতিও ছড়িয়ে পড়েছে বড় গোঁফ রাখার জন্য।
নেট দুনিয়ায় অনেকেই বিষয়টি নিয়ে হাসি-ঠাট্টায় মেতেছেন। সম্প্রতি বলিউডে ‘দাবাং’ (২০১০), ‘সিম্বা’ (২০১৮), ‘সিঙ্গম’ (২০১০) ছবিতে পুলিশকর্মীদের চরিত্রে অভিনয় করে অভিনেতাদের গোঁফ দেখে যোগী সরকার অনুপ্রাণিত হয়েছে বলে মন্তব্য করছেন অনেকে।